কিন্তু সেভাবে আর পরের ম্যাচগুলোতে রোনালদো 'শো' দেখাতে পারেননি। এরপর রাশিয়া থেকে ফিরে মাদ্রিদ ছেড়ে তুরিনে ঘর বেঁধেছেন। জুভদের হয়ে দারুণ ফর্মে আছেন তিনি। কিন্তু বিশ্বকাপের পর জাতীয় দলের জার্সি আর গায়ে চাপাননি। রোনালদোর অনুরোধেই নাকি পর্তুগাল কোচ ফার্নান্দো সান্তোস জাতীয় দলে ডাকছেন না তাকে। সামনে ইতালি ও পোল্যান্ডের বিপক্ষে উয়েফা নেশনস লিগের গুরুত্বপূর্ণ ম্যাচ দুটিতেও থাকছেন না জুভ তারকা।